شه‌فه‌ق نيوز/ بريتانيا تاريف گامه‌يل كوردستان كرد وه‌ره‌و به‌غدا له‌ڕێ سه‌ردان شانديگ باڵاى حكومه‌ت تازه‌ى هه‌رێم ئه‌را به‌غداى پايته‌خت.
قوباد تاڵه‌بانى جيگر سه‌رۆك وه‌زيره‌يل هه‌رێم كوردستان له‌ هه‌ولێر پيشوازى كرد له‌ جۆن وێلكس باليۆز بريتانى له‌ عراق و جيمس سورنتۆن كونسڵ تازه‌ى بريتانيا له‌ هه‌ولێر.
له‌و ديداره‌ باڵيۆز بريتانيا پيرووزبايى له‌ دامه‌زرانن حكومه‌ت تازه‌ى هه‌رێم كوردستان كرد و جه‌ختيش له‌ هاوكارى و پاڵپشتى وڵاته‌گه‌ى له‌ حكومه‌ت هه‌رێم كرد و له‌ هه‌مان وه‌خت تاريف گامه‌يل حكومه‌ت هه‌رێميش كرد له‌ يه‌كه‌م وێستگه‌ى وه‌ره‌و به‌غداى پايته‌خت دوياى ده‌سوه‌پيكردن كابينه‌ى نۆيه‌م له‌ ئه‌ركه‌يلێ.
